Mazurek, Milan, poslanec NR SR (2022-02-11):
Ja osobne som presvedčený, že tieto koaličné hlasovacie zariadenia sú neskutočne nešťastné z toho, že mne napríklad vo faktických poznámkach nemôžu nič vytknúť, žiadnu nekonzistentnosť, žiadne farizejstvo, to, že by som v minulosti hovoril o tom, že predčasné voľby sú niečo neprijateľné, alebo to, že by som bol proti referendu, ale práve naopak, ja ako poslanec aj v minulom volebnom období, aj v tomto som vždy konzistentne stál za to, aby občania mohli svoje názory vyjadrovať. Hlasoval som aj za návrhy Borisa Kollára a hlasoval som aj v tomto období za to, aby ľudia mohli prísť a v predčasných voľbách vyjadriť tento názor. Potom sú tu jednoduchší ľudia ako napríklad Kazda, ktorý mi dá vo faktickej otázku, že kde ste boli v roku 2018? Kde ste boli, keď sa protestovalo za predčasné voľby? Verejne, celý čas, opakovane som hovoril, že som za predčasné voľby. To som robil v roku 2018. Ale ja sa tu nemusím vyviňovať... (reakcia z pléna), buďte ticho, vy chudák, ja sa tu nemusím vyviňovať... Čo krútiš rukami, Benčík? Však on ma začal vyrušovať, to je neskutočné! Tak mňa niekto začne vyrušovať, ja ho upozorním, aby prestal, a títo tu sa ešte rozčuľujú. To sú neskutoční chudáci! Ale vy ste vlastizradcovia a s vami si to národ vybaví, ale ja už chcem odviesť túto hlúpu debatu od toho, čo kto robil v roku ´17, ´18, 1921. Čo je dôležité, je to, že tu nezazneli zo strany týchto koaličných vlastizradcov žiadne argumenty, vlastne prečo ľudia nemajú mať právo na vyjadrenie tohto názoru. Zaznelo tu hocičo, od toho, jak sa choval HLAS niekedy predtým, od toho, jak sa choval SMER niekedy predtým, od toho, že Zuzana Čaputová je super, až k tomu, že referendum bolo niekedy neúspešné. A čo to má spoločné so súčasnou témou? Však povedzte rovno, ľudia nemajú mať právo na vyjadrenie. Prečo nedáte takéto vyjadrenie? Vy, naopak, vy ste dali opačné vyjadrenie cez vašich predsedov, šéfa toho kultu, ja neviem, ako sa povie človek, ktorý vedie sektu, neviem, ako sa volajú tí, jak Charles Manson alebo tak, Igor Matovič v tomto prípade, šéfa kultu OĽANO, cez neho ste dali vyhlásenie, že ľudia majú mať právo na toto referendum. To isté platí o SME RODINA, to isté platí o týchto zo SaS-ky, tak ja sa pýtam, prečo nepoviete ľuďom normálne, racionálne argumenty, prečo by na to nemali mať právo a prečo to nechcete podporiť teraz, keď máte dodržať vlastné politické vyhlásenia. Ľudia sú na to zvedaví, oprávnene sa pýtajú. Lebo mne príde ako človeku, že toto odťahovanie debaty niekde k tomu, čo sa stalo v roku ´17, ´16, kto sa kedy zdržal, kto jak hlasoval, je iba zástierkou pre to, že vy sa referenda bojíte. Lebo nemôžete súčasnú situáciu porovnávať z roku 2004. Vy nemôžete súčasnú túto situáciu porovnávať so žiadnou z predchádzajúcich vlád, lebo tá nenávisť, tá agresia v národe voči vám, ktorí vás ľudia už nemôžu ani cítiť, je bezprecedentná. Ja žijem normálne medzi ľuďmi na rozdiel od vás, ktorí ste zatváraní v nejakých bublinách. Pohybujem sa po Slovensku, ľudia vami tak strašne opovrhujú, že vás teraz musí cez víkend strážiť polícia mnohých, lebo sa bojíte ľudí, ktorí vám chcú vyjadriť svoj názor za to, ako ste hrdo, slobodne, údajne, a vedome hlasovali za okupáciu. Pán Svrček sa ma napríklad pýtal, že prečo tu veľa hovorím o tej okupačnej zmluve. No preto, že to je úplne nový rozmer v rámci dôvodov, pre ktoré táto vláda musí skončiť a pre ktoré sa občania majú mať právo rozhodnúť, že vás tu nechcú. Toto je nový rozmer vlastizrady, ktorý sa udial tu v Národnej rade a súvisí aj s vaším návrhom. Súvisí s tým, že občania Slovenskej republiky už musia povedať, že keď niekto v Národnej rade vedome zapredal našu zem cudzej, okupačnej americkej armáde, ktorá má na svedomí obrovské množstvo zločinov a neskutočných zvráteností v celých dejinách a aj v súčasnosti, za ktoré sa odmieta ospravedlniť, tak nie je predsa mysliteľné, aby občania nemohli týmto ľuďom vystaviť účet. A preto, že je to dvojitá zrada, lebo nikto z občanov Slovenskej republiky vás nevolil s vedomím, že tu chcete amerických vojakov, naopak, volili Igora Matoviča s tým, že keď tu majú byť americké základne a cudzie vojská, tak to musí rozhodnúť v referende. Ďalšie pošliapanie politických sľubov. Preto majú občania mať právo vás odvolať, mať právo sa rozhodnúť, či to tu má skončiť, pretože vy ste ich zradili nielen v tom, že ste spáchali vlastizradu, ale aj v tom, že ste im nepovedali vo svojich politických programoch, že tú vlastizradu chcete spáchať. Ja by som ani slovom nemukol, keby ste mali vo volebných programoch, áno, budeme hlasovať za to, aby tu americkí vojaci mali nadpráva. Áno, budeme hlasovať za to, aby Američania mohli na naše územie vojsť len tak, ako budú chcieť, doviezť si sem, čo budú chcieť. Vtedy dobre, vtedy dobre. Keby vás voliči volili s týmto vedomím, tak v poriadku. Ale o tomto je tá zmluva a o tomto je preto dôležité hovoriť, pán Svrček, pretože toto je nový rozmer vlastizrady, ktorý sa tu udial a súvisí s týmto návrhom. Preto ste mali, ako som povedal aj predtým, keď dnes asi viete, že to neprejde, lebo tieto hlasovacie zariadenia nemajú svedomie, je im úplne všetko jedno, ale ľuďom sa na ulici boja postaviť, to je, samozrejme, fakt, preto ste mali už v úvode toho návrhu, teraz v prvom čítaní dať jasne, že to má byť v tomto volebnom období, aby občania mohli referendom vyhlásiť predčasné voľby už v tomto volebnom období, nie od roku 2024, ako to navrhujete. Čiže tam ja nevidím žiaden problém. A keby vám to neodhlasovali, pre vás by to bolo politicky lepšie. Veď vy by ste predložili návrh, že chcete, aby občania Slovenskej republiky mohli v tomto volebnom období vyhlásiť referendum, do ústavy by ste to zakomponovali. Títo vlastizradcovia by vám to neodhlasovali a vy by ste boli ešte za hrdinu, že ste z koalície bojovali za to, aby to občania mali to právo, a títo pajáci vám to proste zablokovali, títo pajáci bez svedomia. Načo ste to potom robili takto? A keby vám to Ústavný súd neskôr zamietol, povedal, že je to v rozpore s retroaktivitou, čo proste si nemyslí podľa mňa nikto, ale keby vám to neskôr zamietol, tak zase by ste boli za hrdinu, lebo vy ste to tu dali, dodržali ste sľub. Tak ja fakt nerozumiem, načo to tam je od roku 2024, lebo takto je to pre ľudí bezcenný návrh. Čiže celá tá debata sa vedie o tom, kto robil čo v minulosti, kto tu je a čo navystrájal. A mne je to úplne jedno, ale to podstatné, že títo koaliční vlastizradcovia sa boja nielen ľudí, ale boja sa vyhlásiť to referendum, tak o tom sa tu nehovorí, a pritom to je celé. Veď keď som so svojou politikou spokojný, keď som hrdý na to, ako som hlasoval, keď som hrdý na to, ako som vystupoval, keď som hrdý, že som predkladal, tak hurá do volieb, veď ma všetci ocenia, no nie? No nie? Ale zrazu nie a používajú klamstvá, len aby sa vytiahli z týchto argumentačných faulov. Používajú proste zákerné taktiky, len aby si ospravedlnili to, že sú v skutočnosti zbabelí. To je celé, oni sú len zbabelí, chcú sa toho poslaneckého mandátu držať do poslednej sekundy, len aby mohli poberať ten plat celé štyri roky, a pritom jediná možnosť, jediná možnosť, ako si zachovať tvár, je povedať ľuďom, vy rozhodnite o tom, či si tu ešte zaslúžime byť. A ľudia to chcú, vyzbierali dvakrát toľko podpisov, ako je nutné, keď tá 350-tisícová hranica je neskutočne vysoká, aj tak to vyzbierali, ale oni im to nechcú dať. Nechcú im to umožniť. Teraz sa už nemôžete vyhovárať na prezidentku, nemôžete nariekať, nemôžete urážať. Ja si o nej myslím len to najhoršie v tejto chvíli, pretože zradila Slovensko a išla do rozporu s vedomím a vôľou národa. Ale teraz je to na vás, je to na vás dať ľuďom tú možnosť. Dať ľuďom možnosť demokraticky vás odtiaľto vypakovať, lebo keď vás vypakujú nedemokraticky, to vás bude, samozrejme, bolieť, potom budete plakať, a to vám ja neprajem. Ja vám chcem, aby ste mali mať tú možnosť vypakovať sa stadiaľ demokraticky, lebo taká je vôľa národa. Taká je vôľa národa. Vy ste s plným vedomím proti vôli väčšiny národa odsúhlasili prítomnosť amerických vojakov na Slovensku, tak si to teraz zlížte, zlížte si to aj s tou čerešničkou na torte, že ste spáchali vlastizradu, umožnite to ľuďom. O tomto je celá tá debata, o tomto je celý ten návrh, o tomto je to volanie opozície. My len chceme, aby ste sa pred ľudí postavili a tí vám vystavili účet, pretože ste ich oklamali, zradili, pripravili o ľudské práva, dohnali ste ich až na pokraj absolútnej chudoby, dohnali ste ich na pokraj úplného zúfalstva a otroctva voči tejto vláde. Zaviedli ste tu nedemokratický, totalitný, fašistický režim a dnes chceme, aby ste po všetkých týchto zapredaných ťahoch, po tom, ako ste zruinovali svoje volebné sľuby, po tom, ako ste predali tento národ, mohli dostať od ľudí účet. To je tá najvyššia forma demokracie. Takže tu neťahajte argumentíky, kto kedy čo hlasoval, kto bol v roku 2006 kde, kto mal jakú stranu, kto kde kedy navrhoval aké referendum. Však povedzte rovno ten dôvod, že Kazda môže, Benčík môže, no, z kultu tu nikto nie je v tejto chvíli, môže ktokoľvek povedať, prečo to ľuďom nechcú umožniť. Celé tie prázdne lavice OĽANO, fakt ani jeden poslanec, normálne úplne prázdna celá táto tretina Národnej rady, každý jeden z nich sa môže postaviť pred kamery a povedať na rovinu, úplne na rovinu, ja nechcem, aby sa ľudia vyjadrili v referende, lebo ja si myslím, že som kvalitný a dobrý poslanec. Ja nechcem, aby sa ľudia vyjadrili v referende, lebo naše hnutie na čele s magorom Matovičom je pre Slovensko záchrana. Ja nechcem, aby tu boli predčasné voľby, lebo potrebujeme dotiahnuť taký a taký zákon. Ja si nemyslím, že občania Slovenskej republiky sú tí, ktorí by mali rozhodovať o mojom mandáte, lebo ja som pán poslanec a ja mám na štyri roky práva. Však to takto povedzte verejne, keď chcete, no nezahmlievajte tu nezmyslami, fakt nie. Je to trápne, je to detinské a je to ešte aj pod úroveň týchto pajácov tu aj zo SaS-ky, a to už je fakt čo povedať.